Kamil Peteraj

Kamil Peteraj (* 18. september 1945, Bratislava) je slovenský básnik a textár, dramaturg a scenárista.

Životopis 
V roku 1964 absolvoval štúdium hry na husliach na Konzervatóriu v Bratislave a v roku 1970 štúdium divadelnej dramaturgie na VŠMU. V rokoch 19701979 bol dramaturgom spevohry Novej scény v Bratislave, od roku 1980 je v slobodnom povolaní. V rokoch 19911995 bol kreatívnym riaditeľom medzinárodnej reklamnej agentúry GGK, od roku 1995 do roku 2005 kreatívnym riaditeľom agentúry ROKO. Je ženatý a má dvoch synov, obaja žijú v Bratislave.

Tvorba 
Prvú báseň uverejnil v roku 1964 v časopise Slovenské pohľady. Hneď v roku 1965 debutoval zbierkou Sad zimných vtákov a jeho kniha vyvolala rozruch. Vo svojej literárnej tvorbe prešiel veľkým vývojom od prírodnej lyriky k filozofickej a občianskej. Charakteristickým znakom jeho prvých zbierok je nepravidelný voľný verš a voľná strofická výstavba. Neskôr jeho básne obsahujú nové tematické okruhy a zovretejší tvar. Zbierka Lipohrádok je jedinečná v slovenskej povojnovej poézii vďaka tomu, že originálnym spôsobom spracúva krásu a podnety prírodného sveta. V neskoršej tvorbe, datovanej od konca 70. rokov, si viac než prírodu všíma človeka modernej civilizácie, mapuje najmä problematiku medziľudských vzťahov a pocity odcudzenosti súčasníka. Jeho poézia spája osobné a nadosobné, časové a nadčasové prvky (1991). Je tiež jedným z najpopulárnejších textárov slovenskej populárnej hudby a spolu s Borisom Filanom je považovaný za zakladateľa modernej slovenskej textovej tvorby. Jeho texty sa vyznačujú kultivovaným lyrizmom, hravosťou a komunikatívnosťou. Spolupracuje s úspešnými spevákmi a skladateľmi (Pavol Hammel, Marián Varga, Miroslav Žbirka, Marika Gombitová, Robo Grigorov, Kristina a i.).   S Jánom Štrasserom napísal texty pre muzikál Cyrano z predmestia, okrem toho je autorom textov úspešných slovenských muzikálov Adam Šangala, Tisícročná včela a detského muzikálu Šľahačková princezná.  Preložil tiež texty muzikálov Loď komediantov, Husári a Svadby z klobúka. Ako scenárista napísal niekoľko rozhlasových a televíznych programov a bol dramaturgom niekoľkých ročníkov Bratislavskej lýry. Okrem poézie a textov piesní sa sporadicky venoval tiež písaniu kníh pre deti. Získal viacero literárnych ocenení – medzinárodnú cenu Pen klubu, tri Zlaté a dve Platinové knihy a niekoľko ďalších ocenení za úspešné predaje kníh vydavateľstva Ikar. Spolu s Martinom Augustínom je autorom exkluzívnych publikácií  Toto je moja reč, či Texty v obrazoch, obrazy v textoch, ktoré sa stretli s mimoriadnym čitateľským ohlasom. Kamil Peteraj patrí medzi najpredávanejších slovenských básnikov. Jeho básne sú preložené do viacerých jazykov.

Dielo

Básnické zbierky 
 1965 – Sad zimných vtákov
 1966 – Čas violy
 1968 – Kráľovná noci
 1971 – Vychádzka s večernicou
 1973 – Lipohrádok
 1981 – Faust a margaréty
 1986 – Minútové básne
 1987 – Útechy / maximy / telegramy
 1989 – Sekunda rozkoše
 1991 – Dom panny
 1991 – Lyrické korzo
 1995 – Aleluja, schúlená, prierez 30-ročnou básnickou tvorbou
 1999 – V slepých uličkách
 1999 – Voňavé tajomstvá
 2001 – Breviár lásky
 2004 – Lipohrádok, 2. upravené vydanie
 2007 – Čo sa šepká dievčatám
 2008 – Toto je moja reč
 2012 – Bosá v priesvitných šatách
 2014 – Milujte sa s láskou 
 2018 –  Texty v obrazoch, obrazy v textoch /s Martinom Augustínom/
 2018 –  Šľahačková princezná - knižné vydanie

Texty piesní (knižné vydania) 
 1985 – Texty
 1986 – Bosá láska
 1986 – 77 piesňových textov
 1988 – Pop texty
 2004 – Čo bolí, to prebolí
 2008 – Slávne texty slávnych piesní – Kamil Peteraj (kniha+CD), Forza Music, (edícia Slávne texty slávnych piesní)

Texty piesní (albumy) 
 Modus: Modus (1979), Balíček snov (1980), 99 zápaliek (1981), Záhradná kaviareň (1983)
 Marika Gombitová: Dievča do dažďa (1979), Môj malý príbeh (1981), Slnečný kalendár (1982), Mince na dne fontán (1983), No. 5 (1984), Voľné miesto v srdci (1986), Ateliér duše (1987), Kam idú ľudia? (1990), Zostaň (1994), 
 Miroslav Žbirka: Doktor sen (1980), Sezónne lásky (1982), Roky a dni (1983), Modrý album (2001), Dúhy (2005), Miro (2015),
 Pavol Hammel a Prúdy: Zvoňte, zvonky (1969), Zelená pošta (1972), Šľahačková princezná (1973) Hráč (1974?) Na II. programe sna (1976), Stretnutie s tichom, Všetko je inak(1989), Labutie piesne (1994?)
 Collegium Musicum: Konvergencie (1971), Continuo (1977), Divergencie (1981)
 Marcel Palonder Cudzinec v tvojom srdci (1992)
 Richard Müller BAAL
 Robo Grigorov Nohy (1987), Noconi (1991)
 Kristína : Ešte váham (2008), Horehronie (2010), V sieti ťa mám (2010), Na slnečnej strane sveta (2012), Tie naj (2014), Mať srdce (2017)

Knihy gregérií 
 1983 – Lode v delíriu. Bonmottá
 1995 – Motýľ z iného neba

Knihy pre deti a mládež 
 1986 – Malá myš a veľký slon
 1990 – Celý rok sa hráme

Film a TV 
 1978 – Smoliari , film
 ???? – Cyrano z predmestia , muzikál
 ???? – Baal 
 ???? – Adam Šangala

Preklady 
 1972 – Loď komediantov, muzikál
 1973 – Husári, muzikál (spoluautor Milan Lasica)
 1974 – Svadby z klobúka, muzikál (spoluautor Milan Lasica)

Diskografia 
 Okrem piesní, ktoré vyšli na albumoch interpretov (pozri vyššie), vyšli aj tieto albumy
2008 – Slávne texty slávnych piesní – Kamil Peteraj – Forza Music, (kniha+CD), (edícia Slávne texty slávnych piesní)
 „Medulienka“ – Pavol Hammel & Prúdy
 „ Balada o poľných vtákoch“ – Miro Žbirka
 „Vyznanie“ – Marika Gombitová
 „Pocta Majakovskému“ – Robo Grigorov & Midi
 „Dievčatá“ – Modus
 „Díva sa na nás Boh“ – Richard Müller
 „V slepých uličkách“ – Miro Žbirka & Marika Gombitová
 „Staré kone nahe jazdkyne“ – Pavol Hammel & Prúdy
 „Bol raz jeden žiak“ – Robo Grigorov & Midi
 „Ateliér duše“ – Marika Gombitová
 „Čo bolí, to prebolí“ – Miro Žbirka & Martha
 „Prečo nie som väčší pes“ – Pavol Hammel
 „Kríž“ – Marika Gombitová
 „Modlitba lásky“ – Robo Grigorov & Midi
 „Nespáľme to krásne v nás“ – Miro Žbirka & Marika Gombitová
 „Slušne žiť“ – Pavol Hammel & Prúdy
 „Atlantída“ – Miro Žbirka
 „Úsmev“ – Modus
 „Koloseum“ – Marika Gombitová
 „Láska“ – Marcel Palonder

Ocenenia 
 1965: Cena Pen klubu
 2003: Krištáľové krídlo v kategórii hudba, Bratislavská lýra (5 zlatých, 5 strieborných a 3 bronzové lýry)

Iné projekty

Externé odkazy 
 www.osobnosti.sk
 www.books.sk

 
Slovenskí spisovatelia
Slovenskí spisovatelia pre deti a mládež
Slovenskí básnici
Slovenskí dramatici
Slovenskí textári piesní
Autori a interpreti detskej hudby
Držitelia Krištáľového krídla
Osobnosti z Bratislavy
Absolventi Vysokej školy múzických umení